Call of Duty: Modern Warfare 3

Call of Duty: Modern Warfare 3 (myös nimellä Call of Duty: MW3 tai MW3) on Activisionin marraskuussa 2011 julkaisema Call of Duty -pelisarjaan kuuluva ensimmäisen persoonan ammuntapeli. Pelin juoni on jatkoa Modern Warfare 2:lle, ja pelin tapahtumat sijoittuvat kolmannen maailmansodan aiheuttamaan kaaokseen Yhdysvalloissa, Englannissa, Ranskassa sekä
Saksassa.http://gameolosophy.com/games/information-about-call-of-duty-modern-warfare-three-development-mw3/  Pelin yksinpelin ja Survival-pelitilan kehittivät Infinity Ward ja Sledgehammer Games, kun taas moninpeli on Raven Softwaren kehittämä.

Pelaaminen
Edeltäjiensä tavoin Modern Warfare 3 on ensimmäisen persoonan ammuntapeli.http://www.g4tv.com/thefeed/blog/post/714521/call-of-duty-modern-warfare-3-multiplayer-details-revealed-more-casual-friendly-game/ 

Kaksinpeli
Modern Warfare 3:ssa on mukana myös uusi Survival-pelimuoto, jota voi pelata kaksinpelinä joko jaetulla ruudulla, yksin tai verkossa. Pelimuodon ideana on yksinkertaisesti selvitä mahdollisimman pitkään loputonta vihollisten virtaa vastaan. Myös kierroksien vaikeustaso nousee. Pelin edetessä aukeaa lisää aseita, mahdollisuus ostaa lisää ammuksia ja kutsua tukijoukkoja. Uusien aseiden ja muiden etuuksien hankkiminen maksaa valuuttaa, jota saa tappamalla vihollisia. Jokaisen kierroksen välissä on mahdollisuus pienen taukoon, jonka voi halutessaan käyttää.http://xbox360.ign.com/articles/117/1173996p1.html

Moninpeli
Moninpeli Modern Warfare 3:ssa on sarjan edellisten osien kaltainen. ”Hotspottien” (paikkojen, joihin vihollinen voi piiloutua ampumaan) määrää on vähennetty. Infinity Wardin luova strategi  Robert Bowling sanoi haastattelussa, ettei pelaajien tarvitse huolehtia kuin viidestä hotspotista samaan aikaan. Bowlingin mukaan tämä vähentää kulmissa istumista (”kämppäämistä”, ). Myös aiemmista Modern Warfare -peleistä tuttu tarkkuuskivääreihin vaikuttava ominaisuus ”quickscoping” (jota ei ollut Treyarchin Call of Duty: Black Opsissa) tekee paluun.http://www.justpushstart.com/2011/07/02/modern-warfare-3s-best-new-features/ Modern Warfare 3 keskittyy enemmän asepainotteiseen pelityyliin sen sijaan, että perkit (etuudet, jotka esimerkiksi nopeuttavat aseen lataamista) ja ilmaiskut olisivat enemmän esillä.http://www.g4tv.com/thefeed/blog/post/714521/call-of-duty-modern-warfare-3-multiplayer-details-revealed-more-casual-friendly-game/  Robert Bowlingin mukaan moninpelissä on annettu tällä kertaa enemmän painoarvoa jalkaväen väliselle taistelulle kuin sarjan edellisessä osassa, Modern Warfare 2:ssa, jossa ilmatuki oli merkittävässä roolissa.http://www.g4tv.com/thefeed/blog/post/714521/call-of-duty-modern-warfare-3-multiplayer-details-revealed-more-casual-friendly-game/ 

 Juoni 
Kenraali Shepherdin kuoleman jälkeen kapteenit John ”Soap” MacTavish ja John Price sekä venäläinen tiedonantaja Nikolai pakenevat Afganistanista Himachal Pradeshiin, Intiaan. Terroristi Vladimir Makarovin aseistautuneet joukot hyökkäävät piilopaikkaan tarkoituksenaan murhata kapteenit. Nikolain paras sotilas Yuri auttaa tovereitaan pakenemaan maasta. Neljän hengen joukko on ainoat elossa olevat jäsenet lakkautetusta Task Force 141:stä. 

Yhdysvaltalaiset yrittävät saada venäläisiä vetäytymään Manhattanin eteläkärkeen. Erikoisjoukot kaappaavat venäläisen sukellusveneen ja kääntävät tämän aseet venäläisiä vastaan, mikä tuhoaa Venäjän laivaston hyökkäyksen. Venäjän presidentti Boris Vorshevsky julkistaa suunnitelmansa rauhan muodostamiseksi Yhdysvaltain ja Venäjän huippukokouksessa Hampurissa, Saksassa. Makarov kuitenkin kaappaa Vorshevskyn ja aikoo kiduttaa tämän tytärtä, yrittäen pakottaa presidentin antamaan Makaroville pääsyn Venäjän ydinaseisiin. 

Team 141 epäonnistuu tehtävässä Makarovin asekuljetuksen pysäyttämiseksi Sierra Leonessa. Aseet jaetaan Pariisiin, Berliiniin ja Lontooseen. Baseplate-koodinimen avustuksella SAS-erikoisjoukko lähetetään kaappaamaan lasti, joka paljastuukin syötiksi – todellinen lasti paljastuu biokemialliseksi aseeksi. Suuri määrä myrkkykaasua vapautuu ympäri Eurooppaa. Hyökkäykset antavat tietä Venäjän asevoimien hyökkäykselle Eurooppaan. Erikoisjoukko lähetetään Hampuriin pelastamaan Yhdysvaltain varapresidentti panttivankitilanteesta.

Price ottaa yhteyden Baseplateen, joka paljastuu Pricen vanhaksi kenttäkomentajaksi MacMillaniksi. MacMillan ei aluksi ole halukas auttamaan Priceä, koska tämä ja Soap ovat olleet etsintäkuulutettuja, mutta kun Price vetoaa Prypjatin tapahtumiin, MacMillan paljastaa Makarovin miehen olinpaikan.

Somalialaiselta sotapäällikkö Waraabelta saadun tiedon avulla kapteeni Price vangitsee venäläisen pommivalmistajan, joka paljastaa Makarovin piilopaikaksi hotellin Prahassa. Pricen tiimi tunkeutuu suljettuun kaupunkiin, jossa he tapaavat Tšekin vastarintaliikkeen johtajan Kamarovin. Joukko yrittää epäonnistuneesti murhata Makarovin. Soap saa tietää Yurin ja Makarovin tuntevan toisensa. Makarov yrittää tappaa Soapin ja Yurin räjähteillä, jolloin Soap loukkaantuu vakavasti. Joukko onnistuu pakenemaan turvataloon, jossa Soap paljastaa Pricelle, että Yuri ja Makarov tuntevat toisensa. Soap menehtyy saamiinsa vammoihin. Yuri kertoo Pricelle olleensa vuosia sitten Makarovin toveri, todistaen Prypjatin tapahtumat vuonna 1996 sekä Lähi-idässä sattuneen ydinräjähdyksen, joka paljastuu Makarovin aiheuttamaksi. Yuri sanoo muuttuneensa näiden tapahtumien jälkeen ja kertoo joutuneensa Makarovin haavoittamaksi yrittäessään estää Moskovan lentoaseman verilöylyn. Yuri vakuuttaa Pricelle, että he taistelevat saman asian puolesta.

MacMillanilta saadun tiedon avulla Yuri ja Price paikantavat presidentti Vorshevskyn tyttären, ja onnistuvat erikoisjoukkojen tuella pelastamaan myös presidentin siperialaisesta timanttikaivoksesta. Yhdysvallat ja Venäjä solmivat aselevon.

Kolmen kuukauden kuluttua kolmannen maailmansodan päättymisestä Price, Yuri ja Nikolai paikantavat Makarovin Arabian niemimaalle ja hyökkäävät tämän piilopaikkaan. Yuri saa taistelussa surmansa, mutta Price onnistuu tappamaan Makarovin, ja tämän kuolema pysäyttää äärinationalistien toiminnan.

Kehitys
Call of Duty: Modern Warfare 3:n tiedettiin olevan kehityksessä, kun Activision haastoi oikeuteen Infinity Wardin kaksi perustajajäsentä, Jason Westin ja Vince Zampellan. Activision oli ennen vastaoikeusjuttuaan antanut Westille ja Zampellalle potkut Infinity Wardista. Syyksi vastaoikeusjutussaan Activision mainitsi, että kaksikko oli tahallaan viivyttänyt Modern Warfare 3:n kehitystä parantaakseen neuvotteluasemaansa Activisionin kanssa. Activision myös väitti, että kaksikko olisi käynyt neuvotteluja Activisionin ”lähimmän kilpailijan” kanssa, mikä olisi vaikuttanut viivästyksiin. Tämän takia Activisionin piti suunnata lisäresursseja pelin kehitykseen. Moni Infinity Wardin työntekijä seurasi kaksikkoa kiistan seurauksena, minkä takia Activision värväsi Sledgehammer Gamesin ja Raven Softwaren avuksi kehittämään peliä.

Activision julkaisi pelistä neljä teaser-traileria 13. toukokuuta 2011. Jokaisen trailerin nimi oli kyseessä olevan maan mukainen.http://www.destructoid.com/call-of-duty-modern-warfare-3-trailer-official-reveal-201098.phtml  Toukokuun 23. päivä 2011 Activision julkaisi pelistä trailerin, joka keskittyi pelimekaniikan esittelyyn.http://www.craveonline.com/gaming/previews/168307-call-of-duty-modern-warfare-3-gameplay-reveal

Sledgehammer Games kertoi lisäävänsä peliin tuen värisokeille pelaajille.http://nexus404.com/Blog/2011/07/11/call-of-duty-modern-warfare-3-to-feature-color-blind-friendly-option-sledgehammer-games-vice-president-confirms-on-website-that-mw3-will-cater-to-color-vision-deficient-gamers/ 

Vastaanotto

Modern Warfare 3 on saanut yleisesti hyvän vastaanoton. Gamerankings antoi pelille kaikilla alustoilla yli 80 % pisteet lukuun ottamatta Wii-versiota, joka sai vain 69,25 % pisteet. Metacritic antoi pelin PlayStation 3- ja Xbox 360 -versioille pisteet 88/100, Windows-versiolle 78/100 ja Wii-versiolle pisteet 70/100. The Daily Telegraph antoi pelin Xbox 360 -versiolle viisi tähteä viidestä, osoittaen: ”Pelisarjassa on aina ollut erinomaisia elementtejä, kuten äänisuunnittelu ja hyvä pelattavuus”. ”Se ei ole peli jota hypetetään turhaan, nimittäin se ylittää odotukset”. Gaming Evolution antoi PlayStation 3- ja Xbox 360 -versioille yhdeksän pistettä kymmenestä, kertoen pelin olevan yksi ”parhaista ensimmäisen persoonan ammuntapeleistä peleistä mitä on tarjolla.” IGN antoi pelille pisteet 9/10 huomauttaen että peli tarjoaa: ”Hienon moninpelin, hauskan yksinpelin, tonneittain sisältöä, mutta myös unohtumattoman tarinan.”

GameSpot kertoo arviossaan sarjan pelit ovat menettäneet hohtonsa. Modern Warfare 3 kertaa enemminkin kuin innostaa, mutta lisää vielä että peli on mukaansatempaava. Eurogamer antoi pelille pisteet 8/10 kertoen ”pelin olevan juuri sitä mitä pelaajat odottavat” mutta lisäten pelin sisältävän vanhanaikaisen yksinpeli kampanjamoodin.

Wii-version arviot eivät ole olleet yhtä suotuisia kuin muiden konsolien. IGN antoi pelille vain 4,5 pistettä kymmenestä. Arvion mukaan pelissä oli huonot grafiikat ja köyhä ystäväkoodisysteemi. 

Myynti
Modern Warfare 3 oli edeltäjiensä tapaan jättimenestys pelimarkkinoilla. Pelistä tuli tuohon aikaan nopeimmin miljardi dollaria tuottanut viihdetuote, ja aikaa tähän kului vain 16 päivää. Täten peli voitti jopa Titanic- ja Avatar-elokuvien ennätykset.http://www.hs.fi/kulttuuri/Sotapelist%C3%A4+tuli+maailman+nopeimmin+miljardi+dollaria+tuottanut+viihdetuote/a1305551411327  Kuitenkin pelin seuraaja Call of Duty: Black Ops II vei Modern Warfare 3:sen ennätyksen omiin nimiinsä tuottamalla miljardia dollaria 15 päivässähttp://www.pelaajalehti.com/uutiset/black-ops-ii-se-vain-rajayttaa-pankkeja-miljardi-nopeasti-rikki 

 Palkinnot ja ehdokkuudet 
VuosiPalkintoKategoriaEhdokas/EhdokkaatTulos2011Spike Video Game -palkinto Vuoden räiskintäpeli   Paras nettipeli 

Lähteet

 Aiheesta muualla 

 Viralliset kotisivut 
 Infinity Wardin viralliset kotisivut 

Luokka:Call of Duty -pelit
Luokka:Vuoden 2011 videopelit
Luokka:PlayStation 3 -pelit
Luokka:Xbox 360 -pelit
Luokka:Windows-pelit
Luokka:Wii-pelit
Luokka:Seulonnan keskeiset artikkelit